ฝ่ายเทศกิจจัดเจ้าหน้าที่ลงพื้นที่ตรวจสอบแก้ไขตามที่ได้รับแจ้งข้อมูลจากประชาชนกรณีพบวินจักรยานยนต์รับจ้างตั้งใหม่และมีการจอดรถบนทางเท้ากีดขวางการสัญจรของประชาชนบริเวณซอยรามคำแหง69/1 จากการตรวจสอบข้อมูลวินจักรยานยนต์รับจ้างดังกล่าวมิได้จดแจ้งลงทะเบียนเป็นวินจักรยานยนต์รับจ้างที่ถูกต้องตามกฎหมายขณะตรวจสอบไม่พบผู้ฝ่าฝืนเจ้าหน้าที่ได้ทำการเก็บป้ายวินจักรยานยนต์ดังกล่าวเพื่อดำเนินคดีตามขั้นตอนของกฎหมายพร้อมจัดเจ้าหน้าที่กวดขันตรวจตราเพื่อเฝ้าระวังไม่ให้มีการกระทำความผิด  จับปรับผู้ฝ่าฝืนกระทำความผิดจอดหรือขับขี่บนทางเท้าเพื่อป้องกันอันตรายต่อประชาชนที่สัญจรบนทางเท้าโดยคำนึงถึงความปลอดภัยของประชาชนผู้ใช้ทางเท้าเป็นหลักทั้งนี้จะจัดเจ้าหน้าที่ลงพื้นที่กวดขันอย่างต่อเนื่องต่อไป...ขอขอบคุณข้อมูลอันเป็นประโยชน์ที่ช่วยให้ดำเนินการตามขั้นตอนของกฎหมายกับผู้ฝ่าฝืนกระทำความผิดการมีส่วนร่วมช่วยให้กรุงเทพมหานครเป็นเมืองที่น่าอยู่และปลอดภัย
เนื่องจากบริเวณดังกล่าวเป็นหน้าปากซอยรามคำแหง 69/1 เป็นทางเดินเท้า และทางสาธารณะเข้าสูซอยรามคำแหง 69/1 และสถานีสูบน้ำคลองจิก ปรากฎพบว่ามีการจอดรถขวางทางสาธารณะตลอด 24 ชั่วโมง เป็นระยะเวลานานหลายเดือน คนในซอยได้แจ้งกับเจ้าหน้าที่ผู้เกี่ยวข้องแล้วแต่อ้างว่าไม่มีรถจอดอยู่ซึ่งไม่ทราบว่าเจ้าหน้าที่ได้ลงพื้นที่ไปดูแล้วจริงหรือไม่ ประกอบกับบริเวณดังกล่าวได้มีกลุ่มคนขับมอเตอร์ไซค์รับจ้างมาจัดตั้งกลุ่ม และยังกีดขวางทางเดินเท้า ดังรูป ทำให้คนเดินเท้าต้องเดินลงถนน เป็นอันตรายต่อความปลอดภัยอย่างยิ่ง อีกทั้งจากรูปยังแสดงให้เห็นว่ากลุ่มมอเตอร์ไซค์ดังกล่าวจอดรถบนทางเท้าซึ่งขัดกับพรบ. ขนส่งทางบกอย่างชัดเจน ด้วยระยะเวลาที่เจ้าหน้าที่ได้ปล่อยปละละเลยมาเป็นเวลานาน จึงอยากให้เจ้าหน้าที่เทศกิจเขตบางกะปิ เจ้าหน้าที่ตำรวจ สน. หัวหมาก เข้ามาดำเนินการปฏิบัติตามหน้าที่โดยเร็ว เพื่อความเกียรติยศ และศักดิ์ศรีความเป็นข้าราชการของพวกท่าน ความเป็นระเบียบเรียบร้อย และช่วยบรรเทาความเดือดร้อนของประชาชนผูใช้ทางเท้า และทางเข้าซอยรามคำแหง 69/1 โดยเร็ว
จากในรูปยังมีรถตู้ที่กำลังจอดล้ำ ขวางทางเดินเท้าอยู่นี่ครับ